बार ने अधिवक्ता की सदस्यता की रद्द
जिलाबार एसोसिएशन की बैठक बुधवार को प्रधान देवेन्द्र सिंह कादयान की अध्यक्षता में हुई। बैठक में विभिन्न मुद्दों के साथ-साथ बार के सदस्य अधिवक्ता विकास के व्यवहार पर भी चर्चा की गई। बैठक के बाद यहां जारी की गई प्रैस विज्ञप्ति में बार प्रधान देवेन्द्र सिंह कादयान ने बताया कि गांव सिलानी के अधिवक्ता विकास चाहार पर बार के कई अधिवक्ताओं, दुकानदारों के साथ दुव्र्यवहार किए जाने की शिकायतें मिली थी और दुष्प्रचार सोशल मीडिया के जरिए फैलाने, दुकानों में तोड़-फोड़ के आरोप भी लगे थे।
अध्यक्ष ने कहा कि विकास द्वारा बार एसोसिएशन की तरफ से झज्जर के गोशाला के वार्षिक कार्यक्रम में बिना किसी अनुमति के अनाधिकृत तौर पर एक लाख रुपए चंदा देने की घोषणा की गई थी। सभी मामलों में स्पष्टीकरण मांगने को विकास को बुलाया गया और काफी देर इंतजार करने के बाद तक बैठक में आने पर बार एसोसिएशन ने विकास चाहार की सदस्यता रद्द करने का फैसला लिया, साथ ही पंजाब एवं हरियाणा हाईकोर्ट को भी अधिवक्ता लाइसेंस को रद्द करने की सिफारिश भेजने का निर्णय लिया। प्रधान देवेन्द्र सिंह विज्ञप्ति में कहा है कि विकास चाहार को कोई भी अधिवक्ता अपने साथ प्रैटिक्स करने की अनुमति नहीं देगा और उनकी नेम प्लेट हटा दी जाएगी। साथ ही एसोसिएशन ने विकास बाहर के खिलाफ मुकदमा दर्ज कराने का भी निर्णय लिया है।
hin_Deva hin_Deva hin_Deva